คือเริ่มกินยาคุมเเพงที่3 ได้2วัน เเล้วหลั่งในจะท้องมั้ยค่าเเละ​ได้รับประทานยาคุมฉุกเฉิน​ซ้ำเข้าไปอีกรอบประมาณ​ไม่ถึง30นาที
สวัสดีค่ะ หากทานยาคุมกำเนิดต่อเนื่องเป็นแผงที่ 3 แล้ว และที่ผ่านมา ได้ทานยาคุมอย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกัยในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาชนิดอื่นร่วมด้วย ยาคุมก็จะช่วยป้องกันการตั้งครรภ์ได้มากกว่า 99% และสามารถป้องกันได้ตั้งแต่เม็ดแรกที่ทานยา ดังนั้น จึงไม่ควรทานยาคุมฉุกเฉินร่วมไปด้วยโดยไม่จำเป็น เพราะจะไม่ได้ช่วยเพิ่มประสิทธิภาพในการป้องกันการตั้งครรภ์แต่อย่างใด เนื่องจากยาคุมฉุกเฉินนั้น มีประสิทธิภาพที่ต่ำกว่ายาคุมกำเนิด แต่จะทำให้ได้รับผลข้างเคียงเพิ่มขึ้นโดยไม่จำเป็นค่ะ ดังนั้น หลังจากนี้ หากมีเพศสัมพันธ์อีก ก็ไม่ควรทานยาคุมฉุกเฉินไปอีกค่ะส่วนการที่จะทราบว่ามีการตั้งครรภ์หรือไม่นั้น เมื่อทานยาคุมครบ 21 เม็ด และอยู่ในช่วงเว้นระยะการทานยา 7 วัน ก็ควรจะมีประจำเดือนมา หรือหากทานชนิด 28 เม็ด ประจำเดือนก็จะมาเมื่อทานถึงเม็ดที่ 23-26 ดังนั้น หากมีประจำเดือนมา แสดงว่าไม่มีการตั้งครรภ์เกิดขึ้น แต่หากไม่มีประจำเดือนมา ก็ให้ตรวจหาการตั้งครรภ์ด้วยค่ะ